Այո՛, այս անունը ավելի քան չորս տասնամյակ թեև իրականության վավերագրեր ժողոված, այնուամենայնիվ հնչում է որպես առեղծվածային: Գաղտնիքը փնտրել այն կատարողական կատարելության, ինտելեկտի, թե հոգու, ներաշխարհի կամ հմայքի ներուղիներում, նշանակում է՝ ոչինչ չասել: Համենայն դեպս, ոչինչ չասել Գլեն Գուլդի մասին: Պատճառը: Այս հարցին զինվորագրվելը թերևս ավելի տաժանակիր է, քան ոչինչ խոսքով պատճառի փնտրտուքը: Ամեն ինչից ձերբազատվելու համար պատճառներն ու ինչուները բարդելով բնության անմեկնելիության վրա, կամ թե պատասխանատվությունից խուսանավելու համար, որակելով այն որպես բնության «մեղք», մենք միևնույն է, ավելի խելացի չենք երևա: Դա պարզապես կնշանակեր գլխացավանքից ազատվել, որպես կոծկումն, թե` արքան իրոք մերկ է: